Voittajapari Katja ja Jussi: Kiitoksia tullut ympäri Eurooppaa 04.09.2007 13:04
Kaikkien aikojen ensimmäisen Eurovision tanssikilpailun voittaneet Katja Koukkula ja Jussi Väänänen nauroivat Huomenta Suomen haastattelussa ruotsalaislehtien väitteille, että tanssipari ratsasti Lordin hevimaineella.
- Ei mietitty lainkaan, että jotkut äänestäisi tällaista, vaan musiikki oli meille luontevaa. Itse koen musiikin klassisena, enkä hevinä, Katja sanoo.
- Mutta heviä se on, Jussi nauraa.
Tanssii tähtien kanssa -ohjelmasta tanssinopettajina tutuiksi tulleet Katja ja Jussi uskovat, että Eurovision tanssikilpailun voitto luo lisää työmahdollisuuksia pariskunnalle myös ulkomailla.
- Paljon on tullut hyvää palautetta tuntemattomilta ihmisiltä, sähköposteja ja tekstiviestejä ympäri Eurooppaa, Jussi sanoo.